Հարավային Կովկասում ԵՄ հատուկ ներկայացուցչի հիմնական խնդիրն է օժանդակել տարածաշրջանում հակամարտությունների, մասնավորապես Վրաստանում ճգնաժամի և Լեռնային Ղարաբաղի հակամարտության խաղաղ կարգավորմանը, ինչպես նաև խրախուսել տարածաշրջանային համագործակցությունը: Հատուկ ներկայացուցիչը նաև ԵՄ անունից համանախագահում ու մասնակցում է Վրաստանում 2008թ-ի հակամարտության հետևանքների վերաբերյալ ժնևյան միջազգային քննարկումներին: